Цэнтр геафізічнага маніторынгу НАН Беларусі

Цэнтр геафізічнага маніторынгу НАН Беларусі быў створаны ў структуры Нацыянальнай акадэміі навук Беларусі ў 2001 годзе шляхам пераўтварэння Доследнай партыі пры Інстытуце геалагічных навук НАН Беларусі. Цэнтр быў створаны з мэтай забеспячэння рэазілацыі мерапрыемстваў Міждзяржаўнай навукова-тэхнічнай праграмы стварэня сістэмы сейсмалагічнага маніторынгу тэрыторый дзяржаў-членаў СНДСправаздача аб дзейнасці Нацыянальнай акадэміі навук Беларусі ў 2001 годзе. Мінск, 2002. С.198.. З 2011 года — у складзе ДНВА «Оптыка, оптаэлектроніка і лазерная тэхніка».

 Мэты і задачы 
1. Арганізацыя і развіццё нацыянальнай сістэмы геафізічнага маніторынгу, удзел у Міждзяржаўнай сістэме маніторынгу тэрыторый сумежных краін і Міжнароднай глабальнай сетцы маніторынгу Зямлі.

2. Вывучэнне рэгіянальнай сейсмічнасці, ацэнка сейсмічнай і геамагнітнай абстаноўкі тэрыторыі Беларусі.

3. Выкананне работ па ацэнцы сейсмічнай небяспекі, у тым ліку на стадыі праектавання буйных аб’ектаў прамысловага і грамадзянскага прызначэння.

4. Забеспячэнне сейсмічнага і геадынамічнага маніторынгу ў раёнах размяшчэння асабліва адказных аб’ектаў і радовішчаў карысных выкапняў.

5. Распрацоўка і развіццё метадаў і сродкаў геафізічных назіранняў; інфармацыйна-камп’ютэрных тэхналогій.

6. Забеспячэнне навуковых даследаванняў дадзенымі сейсмалагічных, геафізічных і геадынамічных назіранняў.

7. Арганізацыя банкаў геафізічных дадзеных, забеспячэнне міжрэгіянальнага і міжнароднага абмену інфармацыяй.

8. Аператыўнае ўзаемадзеянне з Міністэрствам па надзвычайных сітуацыях Рэспублікі Беларусь, Міністэрствам прыродных рэсурсаў і аховы навакольнага асяроддзя Рэспублікі Беларусь і іншымі зацікаўленымі ведамствамі па пытаннях узнікнення небяспечных геадынамічных з’яў прыроднага і тэхнагеннага характару і магчымага папярэджання іх негатыўных наступстваў.

9. Правядзенне экспедыцыйных работ.

 Сучасны склад 
 аддзел апрацоўкі і аналізу дадзеных маніторынгу
 аддзел інжынерна-інфармацыйнага забеспячэння
 аддзел экспрыментальнай геафізікі
 інфармацыйна-аналітычны цэнтр геафізічнага маніторынгу
 геафізічная абсерваторыя «Плешчаніцы»ГЕОФИЗИЧЕСКАЯ ОБСЕРВАТОРИЯ «ПЛЕЩЕНИЦЫ» 
 геафізічная абсерваторыя «Нарач» (Целякі (Мядзельскі раён))ГЕОФИЗИЧЕСКАЯ ОБСЕРВАТОРИЯ «НАРОЧЬ» 
 рэгіянальная сейсмічная станцыя «Салігорск»РЕГИОНАЛЬНАЯ СЕЙСМИЧЕСКАЯ СТАНЦИЯ «СОЛИГОРСК» 

 Спасылкі 
 Афіцыйная старонка ўстановы 

Катэгорыя:З’явіліся ў 2001 годзе
Катэгорыя:Інстытуты Нацыянальнай акадэміі навук Беларусі
Катэгорыя:Фізічныя інстытуты
Катэгорыя:Геалогія ў Беларусі
Катэгорыя:Геафізіка
Катэгорыя:Сейсмалогія